Islom Karimov nomidagi Toshkent xalqaro aeroportida FVV va IIV ishtirokida o‘quv mashg‘uloti o‘tkazildi

Islom Karimov nomidagi Toshkent xalqaro aeroportida O‘zbekiston Respublikasi FVV, IIV va aeroport xizmatlari ishtirokida yong‘in xavfsizligini ta’minlash hamda fuqaro mudofaasi bo‘yicha keng ko‘lamli o‘quv mashg‘uloti o‘tkazildi. Bu haqda “O‘zbekiston havo yo‘llari” MAK matbuot xizmati xabar bermoqda.

Unda qutqaruvchilar va huquqni muhofaza qilish organlari vakillari texnogen hamda tabiiy halokatlarni bartaraf qilish elementlarini namoyish etdi.
Mashg‘ulot davomida, shuningdek, huquqni muhofaza qilish organlari va aeroport xodimlari favqulodda vaziyatlardagi birgalikda harakatlarni mashq qildi.
O‘quv mashg‘ulotlari yakunida aeroport xizmatlarining FVV va IIV bo‘linmalari bilan birgalikdagi harakatining yuqori darajasi qayd etildi.